PATVIRTINTA

Kauno lopšelio – darželio ,,Klumpelė“

direktorės 2023 m. kovo mėn. 3 d.

įsakymu Nr. V– 10

RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ VAIKŲ, TĖVŲ IR PEDAGOGŲ VIRTUALIOS KŪRYBINIŲ DARBŲ PARODOS

 **„PAVASARIO GĖLĖS SU IKT“ NUOSTATAI**

**PARODOS AKTUALUMAS**

 Informacinės technologijos pakeitė mūsų pasaulį, jomis naudojais ne tik suaugusieji, bet ir vaikai. Vaikams technologijos tampa vis svarbesnės, nes tai reikalinga aplinkos pažinimo, kūrybos ir saviraiškos priemonė. Piešimas yra viena iš labiausiai priimtinų vaiko saviraiškos ir kūrybos priemonių, padedanti išreikšti savo jausmus, požiūrį į supantį pasaulį. Kviečiame pažinti, stebėti ir piešti pavasario gėles kitaip – ne dailės priemonėmis ir ne ant popieriaus, o ekrane kompiuterinėmis technologijomis.

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų vaikų, tėvų ir pedagogų virtualios kūrybinių darbų parodos „ Pavasario gėlės su IKT “ (toliau – virtuali paroda) nuostatai reglamentuoja parodos tikslą, uždavinius, dalyvius, kūrybinių darbų pateikimo, organizavimo ir vykdymo tvarką, dalyvių apdovanojimą, baigiamąsias nuostatas.

2. Virtualią parodą organizuoja Kauno lopšelis darželis ,,Klumpelė“.

3. Virtualią parodą koordinuoja – direktorės pavaduotoja ugdymui Lina Vosylė. Kūrybinių darbų parodą inicijuoja, rengia ir organizuoja – ikimokyklinio ir priešmokyklinio ugdymo mokytojos metodininkės Rita Pileckienė ir Aušra Pūdymaitienė.

4. Parodos partneriai - Kauno švietimo inovacijų centras (KŠIC).

5. Virtualios parodos nuostatai skelbiami Kauno lopšelio darželio tinklapyje www.klumpele.lt, Facebook socialinių grupių paskyrose „Auklėtoja auklėtojai“ (idėjos, darbeliai, pamokėlių planai), ,,Tik priešmokyklinio ugdymo mokytojai“.

**II SKYRIUS**

**TIKSLAS IR UŽDAVINIAI**

6. Virtualios parodos **tikslas** – formuoti ikimokyklinio, priešmokyklinio amžiaus vaikų meninės raiškos ir skaitmeninio raštingumo gebėjimus, įtraukiant juos į aktyvią, įdomią veiklą, naudojantis skaitmeninėmis technologijomis.

7. Parodos **uždaviniai**:

7.1. stiprinti ikimokyklinio, priešmokyklinio ugdymo įstaigų bendradarbiavimą rajone, respublikoje;

7.2. sudaryti sąlygas naudoti įvairias skaitmenines technologijas, kuriant piešinius IKT įrankiais (Paint, Doodle Desk, Tux Paint, SMART ekranas ir kt.);

7.3. skatinti įstaigų bendruomenės narių kūrybiškumą, naujų raiškos formų, technologijų ir originalių sprendimų paiešką;

7.4. patirti daug teigiamų emocijų, įspūdžių ir atradimų.

**III SKYRIUS**

**DALYVIAI**

8. Virtualioje parodoje kviečiami dalyvauti respublikos ikimokyklinio ir priešmokyklinio ugdymo įstaigų ugdytiniai, tėvai, pedagogai, bendruomenės nariai.

**IV SKYRIUS**

**KŪRYBINIŲ DARBŲ PATEIKIMO, ORGANIZAVIMO IR VYKDYMO TVARKA**

9. Parodos dalyviai kviečiami piešti pavasarines gėles įvairiais IKT įrankiais kompiuteryje, planšetėje, telefone, išmaniosiose lentose.

9.1. Sukurtas piešinys nufotografuojamas ar išsaugojamas įrenginyje ir įkeliamas į uždarą FB grupę **„PAVASARIO GĖLĖS SU IKT“.**

9.2. Nuotraukoje turi matytis tik ekrane sukurtas piešinys. Nuotraukose neturi matytis vaikų veidų. Darbų nuotraukos turi atitikti projekto nuostatus.

9.3. Įkeldami nuotrauką būtinai nurodykite ugdymo įstaigos pavadinimą, miestą, ugdytinio vardą, pavardę, amžių, mokytojo vardą, pavardę ir kokiu įrankiu sukurtas piešinys.

9.4. Parodos darbų skaičius neribojamas.

9.5. Pateiktos nuotraukos virtualiai parodai, turi būti ryškios, geros kokybės, nesusiliejusios. 9.6. Virtualiai parodai gali būti pateikiami individualūs arba kolektyviniai kūrybiniai darbai.

9.7. **Paroda vykdoma 2023 m. balandžio 1 d. – gegužės 31 d.**

9.8. Dėl išsamesnės informacijos kreiptis į ikimokyklinio ir priešmokyklinio ugdymo mokytoją metodininkę Ritą Pileckienę, tel. +37060033365 arba el. p. pileckiener@yahoo.com arba ikimokyklinio ir priešmokyklinio ugdymo mokytoją metodininkę Aušrą Pūdymaitienę, tel. +37067590455 arba el. p. pudymaitiene@gmail.com.

**V SKYRIUS**

**DALYVIŲ APDOVANOJIMAS**

10. Virtualios parodos dalyviams uždaroje FB grupėje **„PAVASARIO GĖLĖS SU IKT“** bus įkeltos Kauno lopšelio darželio ,,Klumpelė“ direktoriaus padėkos bei pažymos.

**VI SKYRIUS**

**BAIGIAMOSIOS NUOSTATOS**

11. Nuotraukos, atsiųstos vėliau nurodyto termino ar neatitinkančios techninių reikalavimų ir tematikos, nebus įtraukiamos į virtualios parodos dalyvių sąrašą.

12. Pateikdami vaikų darbus parodos dalyviai patvirtina, kad turi tėvų sutikimus, jog jų vaikų kūrybiniai darbai bei asmens duomenys (vardas, pavardė, amžius, ugdymo įstaiga) būtų naudojami parodos eksponavimui ir viešinimui virtualioje erdvėje, gerosios patirties sklaidai.

13. Virtualios parodos organizatoriai pasilieka teisę neatlygintinai publikuoti darbus įstaigos internetinėje svetainėje, socialiniuose tinklalapiuose, paskyrose, spaudoje bei naudojamos šventėse, ugdomojo proceso įgyvendinime.

14. Dalyvavimas reiškia autoriaus sutikimą su visomis parodos sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🏵🏵🏵🏵🏵🏵🏵